KOHLI
కోహ్లీని మాకివ్వండి: పాక్‌ టీమ్‌ తీసుకోండి
న్యూఢిల్లీ: ఐసిసి ఛాంపియన్స్‌ ట్రోఫీలో భాగంగా పాకిస్తాన్‌తో జరిగిన తొలి మ్యాచ్‌లో టీమిండియా ఘన విజయం సాధించింది. ఎడ్జిబాస్టిన్‌ వేధికగా జరిగిన ఈమ్యాచ్‌లో పాకిస్తాన్‌పై భారత్‌ 124 పరుగుల తేడాతో గెలిచిన సంగతి తెలిసిందే. దీంతో ఐసిసి టోర్నీల్లో చిరకాల ప్రత్యర్థి పాకిస్తాన్‌పై భారత్‌ తన విజయ పరంపర కొనసాగించినట్లయ్యింది. ప్రస్తుత ఛాంపి యన్స్‌ ట్రోఫీలో డిఫెండింగ్‌ ఛాంపియన్స్‌గా బరిలోకి దిగిన టీమిండియా ఆస్థాయి మేరకు అద్భుత ప్రదర్శన చేస్తోంది. భారత్‌తో జరిగిన మ్యాచ్‌లో పాక్‌ అభిమానుల అంచనాలను అందుకోవడంలో పాక్‌ జట్టు ఆటగాళ్లు పూర్తిగా విఫలమయ్యారు. దీంతో మ్యాచ్‌ అనంతరం పాక్‌ ఆటగాళ్ల ఆట తీరుపై అభిమానులు అసంతృప్తి వ్యక్తం చేశారు. పాక్‌ ఆటగాళ్ల ప్రదర్శనపై ఆదేశ మీడియా దుమ్మెత్తి సోసింది. మ్యాచ్‌కు ముందు పాక్‌ సారథి సర్పరాజ్‌ చేసిన వ్యాఖ్యలను గుర్తు చేస్తూ పలు పత్రికలు విమర్శలు గుప్పించాయి. మరోవైపు పాక్‌పై విజయం సాధించిన టీమిండియాపై ప్రశంసల వర్షం కురుస్తోంది.
ఈక్రమంలో టీమిండియా కెప్టెన్‌ విరాట్‌ కోహ్లీపై పాకిస్తాన్‌ అభిమానులు కన్నేశారు. కోహ్లీని తమకుఅప్పగించి దానికిబదులుగా పాకి స్తాన్‌ టీమ్‌ను ఓ ఏడాదిపాటు తీసుకెళ్లాలంటూ ఆదేశ మహిళా జర్నలిస్టు నజరానా గఫర్‌ ఓ ట్వీట్‌ చేసింది. ఈట్వీట్‌ ఇప్పుడు వైరల్‌ అయ్యింది. నెట్టింట్లో చక్కెర్లు కొడుతుంది. అంతేకాకుండా ఛాంపియన్స్‌ ట్రోఫీలో పాకిస్తాన్‌ను చిత్తు చేసిన టీమిండియాను గఫర్‌ ప్రశంసలతో ముంచెత్తింది. గఫర్‌ చేసిన ట్వీట్లకు కొందరు మద్ధతు పలుకగా..మరికొందరు ఆమెపై విరుచుక పడ్డారు. అయితే ఆమె చేసిన ట్వీట్‌పై ఇప్పుడు తీవ్ర విమర్శలు వెల్లువెత్తుతున్నాయి. కాశ్మీర్‌ను, కోహ్లీని మీరు తీసుకెళ్లలేరంటూ భారత అబి మానులు ట్వీట్లు చేశారు. అంతేగాదు గఫర్‌ పాక్‌ ప్రదర్శనపై ఆమె ఆగ్రహం వ్యక్తం చేస్తూ మరో ట్వీట్‌చేసింది. ప్రియమైన పాక్‌జట్టులోని సభ్యులారా… కనీసం గెలవడానికి ప్రయత్నిస్తు న్నట్లైనా నటించండి. భారత-పాక్‌ మ్యాచ్‌లో మీ ప్రదర్శన చాలా నిరుత్సా హానికి గురి చేసిందని పేర్కొంది.